รัฐบาลไทย-ข่าวทำเนียบรัฐบาล-ปลัด พม. เป็นประธานเปิดโครงการ “สร้างวัฒนธรรมต่อต้านการทุจริตและยกระดับธรรมาภิบาลในการบริหารงาน  เพื่อพัฒนาการบริหารงานของ สธค. อย่างมีคุณธรรมและโปร่งใส
วันจันทร์ที่ 26 มิถุนายน 2560
ปลัด พม. เป็นประธานเปิดโครงการ “สร้างวัฒนธรรมต่อต้านการทุจริตและยกระดับธรรมาภิบาลในการบริหารงาน  เพื่อพัฒนาการบริหารงานของ สธค. อย่างมีคุณธรรมและโปร่งใส
ปลัด พม. เป็นประธานเปิดโครงการ “สร้างวัฒนธรรมต่อต้านการทุจริตและยกระดับธรรมาภิบาลในการบริหารงาน” พร้อมบรรยายพิเศษเรื่อง “ธรรมาภิบาลในการบริการด้านการรับจํานํา”  เพื่อพัฒนาการบริหารงานของ สธค. อย่างมีคุณธรรมและโปร่งใส
เมื่อวันที่ 24 มิ.ย. 60 เวลา 09.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดโครงการ “สร้างวัฒนธรรมต่อต้านการทุจริตและยกระดับธรรมาภิบาลในการบริหารงาน” โดยมีวัตถุประสงค์เพื่อการพัฒนาเป็นองค์กรที่มีการบริหารจัดการที่ดีตามหลักธรรมาภิบาล (Good Corporate Governance) ด้วยการบริหารงานที่มีคุณธรรมและความโปร่งใสในการทํางาน (Work Integrity And Transpirecy) อีกทั้งเป็นการสร้างเสริมความเชื่อมั่นต่อผู้มีส่วนเกี่ยวข้องทุกภาคส่วน พร้อมทั้งบรรยายพิเศษเรื่อง “ธรรมาภิบาลในการบริการด้านการรับจํานํา” ซึ่งมีผู้เข้าร่วมโครงการ ได้แก่ นายมานะกลี้ยงทอง ผู้อํานวยการสํานักงานธนานุเคราะห์ (สธค.) คณะผู้บริหาร และเจ้าหน้าที่สํานักงานธนานุเคราะห์ ที่โรงแรมปริ๊นส์ พาเลซ มหานาค กรุงเทพมหานคร
นายไมตรี กล่าวว่า ด้วย สํานักงานธนานุเคราะห์ (สธค.) เป็นสถาบันรับจํานําของรัฐบาล ภายใต้การดูแลของกรมพัฒนาสังคมและสวัสดิการ (พส.) สังกัดกระทรวงการพัฒนาสังคมและความมั่นคงของมนุษย์ (พม.) โดยให้บริการทางการเงินเพื่อช่วยเหลือประชาชนผู้มีรายได้น้อยที่ประสบปัญหาเฉพาะหน้าด้านการเงิน การดํารงชีพ และการประกอบอาชีพ ส่งผลให้ประชาชนได้มีโอกาสเข้าถึงบริการทางการเงินของภาครัฐ ลดปัญหาการกู้เงินนอกระบบ ซึ่งเป็นการลดความเหลื่อมล้ําทางสังคมอีกทางหนึ่ง ทั้งนี้ เพื่อการพัฒนาเป็นองค์กรที่มีการบริหารจัดการที่ดีตามหลักธรรมาภิบาล (Good Corporate Governance) ด้วยการบริหารงานที่มีคุณธรรมและความโปร่งใสในการทํางาน สธค. จึงได้กําหนดจัดโครงการ “สร้างวัฒนธรรมต่อต้านการทุจริตและยกระดับธรรมาภิบาลในการบริหารงาน” โดยมุ่งเน้นการบริหารงานที่มีคุณธรรมและความโปร่งใสในการทํางาน (Work IntegrityAnd Transpirecy) หรือเรียกโดยรวม คือ องค์กรที่มีการบริหารจัดการที่ดีตามหลักธรรมาภิบาล (Good Corporate Governance) ซึ่งประกอบด้วย 6 หลักการ ได้แก่ 1) หลักนิติธรรม 2) หลักคุณธรรม 3) หลักความโปร่งใส 4) หลักการมีส่วนร่วม 5) หลักความรับผิดชอบ และ 6) หลักความคุ้มค่า เพื่อสร้างเสริมความเชื่อมั่นต่อผู้มีส่วนเกี่ยวข้องในทุกภาคส่วน ซึ่งจะส่งผลดีต่อความเจริญก้าวหน้าของ สธค. และสามารถนําไปสู่ความยั่งยืนของเจ้าหน้าที่ องค์กร และประเทศชาติโดยรวม
นายไมตรี กล่าวต่อไปว่า สําหรับการบรรยายพิเศษเรื่อง “ธรรมาภิบาลในการบริการด้านการรับจํานํา” ตนได้มุ่งเน้นในประเด็นการบริหารรัฐกิจแนวใหม่ ซึ่งองค์กรจําเป็นต้องยึดหลักประชาธิปไตย โดยการให้ความสําคัญในเรื่องความสนใจของสาธารณชน กระบวนการบริหารหรือการปกครอง เจ้าหน้าที่ต้องมีการเรียนรู้ การเสริมสร้างทักษะในการพัฒนานโยบายและปฏิบัติตามนโยบาย มีการเคารพและยอมรับศักดิ์ศรีของการเป็นพลเมืองมากขึ้น และสิ่งสําคัญที่สุด เจ้าหน้าที่ต้องมีศีลธรรมและจริยธรรมในการทํางานตามหลักการบริหารจัดการที่ดีตามหลักธรรมาภิบาล (Good Corporate Governance) ทั้งนี้ ธรรมาภิบาลจะยั่งยืนได้ จําเป็นต้องมีประชาธิปไตยที่ยั่งยืน โดยยึดหลักการมีส่วนร่วมของประชาชนเป็นสําคัญ